tartuNLP/wikipedia-smugri-20251201 huggingface dataset:
Väike vesiroos

Väike vesiroos ("Nymphaea candida") on taimeliik vesiroosiliste sugukonnas vesiroosi perekonnast. Rahvapäraseid nimetusi: jõeain, jõekobraleht, järvekanad, järvekupp, lõmmeleht.
Väike vesiroos sarnaneb väga valge vesiroosiga, ent on väiksema õie ja pisemate lehtedega. Kindlamaks eristustunnuseks on emakasuudme kiirte arv.
Väike vesiroos on üks kahest Eestis esinevast vesiroosiliigist. Teda kasvab Eestis paiguti, harvemini kui valget vesiroosi.
Arnaud Cordier

Arnaud Cordier (sündinud 26. novembril 1974 Dijonis) on Prantsusmaa kabetaja, rahvusvaheline suurmeister.
Ta on 19-kordne Prantsusmaa meister (1996, 1997, 1998, 2000, 2001, 2005, 2007, 2008, 2010, 2011, 2012, 2013, 2014, 2015, 2016, 2018, 2022, 2023 ja 2024). 
2014. aastal võitis ta Tallinnas peetud Euroopa meistrivõistlustel pronksmedali.
Tema isa Henry Cordier oli Prantsusmaa meister aastal 1979.
Kalju Soo

Kalju Soo (18. veebruar 1930 – 13. aprill 2016) oli eesti põlevkiviuurija. 
Kalju Soo sündis Pärnus riigiametniku perekonnas.
Aastal 1948 lõpetas Pärnu 1. Keskkooli (kuldmedaliga) ning 1954. aastal Tallinna Polütehnilise Instituudi kütuste keemilise tehnoloogia erialal.
Aastatel 1959–1963 õppis TPI kaugõppe aspirantuuris. Töötas 1954–1957 Kohtla-Järve Põlevkivitöötlemise Tehnikumis õppejõuna ja 1958–1992 Põlevkivi Teadusliku Uurimise Instituudis (Põlevkivi Instituut) vaneminsenerina, nooremteadurina, vanemteadurina ning teadus- ja tehnikainformatsiooni osakonna juhatajana, olles ühtlasi instituudi Õpetatud Nõukogu sekretär. 
Aastatel 1992–2006 Virumaa Kõrgkooli (2000. aastast TTÜ Virumaa Kolledž) insener ja tehnikaspetsialist. Aastail 1975–1991 oli venekeelse teaduslik-tehnilise bülletääni "Gorjutšije slantsõ" (alates 1984. aastast "Slantsevaja promõšlennost") toimetuskolleegiumi liige.
Uurimisvaldkonnad.
Kokku 70 teaduslik-tehnilise ja metoodilise publikatsiooni autor.
Suess

Suess on sadamalinn Egiptuses Suessi lahe ääres. 
Linn hävitati Teises Araabia-Iisraeli sõjas 1967 ning jäeti seejärel maha. Suess ehitati uuesti üles, kui Suessi kanal aastal 1975 taasavati.
Tiit Sokk

Tiit Sokk (sündinud 15. novembril 1964) on eesti endine korvpallur ja praegune korvpallitreener, kes töötab 2020. aastast Tartu Ülikooli korvpallimeeskonna treenerina. 
Sokk võitis Nõukogude Liidu korvpallikoondise koosseisus 1988. aasta olümpiamängude kulla, 1986. ja 1990. aasta maailmameistrivõistluste hõbeda ning 1989. aasta Euroopa meistrivõistluste pronksi. Aastatel 2004–2007 ja 2009–2019 peatreenerina Eesti korvpallikoondist juhendanud Sokk valiti 2010. aastal Eesti korvpalli kuulsuste halli.
Haridustee.
Sokk lõpetas 1983. aastal Tallinna Spordiinternaatkooli ja õppis aastatel 1983–1984 Tallinna Polütehnilise Instituudi majandusteaduskonnas.
Korvpallurikarjäär.
Sokk võistles aastatel 1981–1984, 1986–1992 ja 1996–1997 Kalevi esindusmeeskonnas ja Eesti koondises. 1991. aastal tuli ta Tallinna Kalevi koosseisus NSV Liidu meistriks.
Ta on mänginud Nõukogude Liidu noortekoondises. Sokk tuli Nõukogude Liidu korvpallikoondise põhimängujuhina 1988. aastal olümpiavõitjaks. Lisaks võitis ta NSV Liidu koosseisus 1986. ja 1990. aastal maailmameistrivõistluste hõbe- ning 1989. aastal Euroopa meistrivõistluste pronksmedali.
Aastatel 1992–1996 Ateena Panathinaikόses ja 1997–1998 Saloniki Arises mänginud Sokk võitis 1993. ja 1996. aastal Kreeka karika, 1993., 1995. ja 1996. aasta Kreeka meistrivõistluste hõbe- ning 1994. aastal pronksmedali. Kreekas mängis ta Kreeka kodakondsuses ja nime Tout Giannopoulos all.
Treenerikarjäär.
Tiit Sokk töötas aastatel 1998–2004 ja 2005–2008 peatreenerina Nybiti meeskonnas, kellega võitis Eesti meistrivõistlustel 1999. ja 2004. aastal kaks hõbe- ning 2000–2002 ja 2006. aastal neli pronksmedalit. 2010. aastal BC Kalev/Cramo (meistrivõistluste pronksmedal) abitreener olnud Sokk on peatreenerina juhendanud ka TTÜ korvpallimeeskonda ja esiliigaklubi Betoonimeister. Tiit Sokul on alates 2017. aastast korvpallitreeneri 7. kutsetase. Aastatel 2020–2022 oli Sokk ametis Tartu Ülikooli korvpallimeeskonna abitreenerina (meistrivõistluste hõbemedal 2022).
Aastatel 2004–2007 ja 2009–2019 oli Sokk Eesti korvpallikoondise peatreener. Tema käe all saavutas Eesti koondis 2015. aasta Euroopa meistrivõistlustel 20. koha. Ta on juhendanud Eesti koondist 157 mängus, mis on suurim näit treenerite hulgas.
Tiit Sokk rajas Tallinnas 1997. aastal omanimelise korvpallikooli, ta on olnud selle treener. Aastatel 2015–2023 oli ta Spordiklubi Nord ja aastast 2023 on Korvpalliklubi Sokud treener.
Sokk on olnud aastatel 2016–2020 Eesti Korvpalliliidu juhatuse liige.
Isiklikku.
Tema isa August Sokk (1935–1987) oli korvpallur ja korvpallitreener, ema Liana Sokk on endine iluvõimleja, emapoolne vanaema Olga Masing oli suusataja, tennisetreener ja sporditegelane. Korvpallurid Tanel Sokk ja Sten-Timmu Sokk on Tiit Soku pojad.
Kiuma

Kiuma on küla Põlva maakonnas, Põlva valla lääneosas. 
Kiuma külgneb põhjas Aarna, idas Tännassilma ja Kähri külaga, lõunas Puskaruga, läänes Kanepi valla Ihamaru küla ja Kanepi valla Varbuse külaga.
Kiuma küla läänepiir kulgeb suuremas osas mööda Ahja jõge.
Maakonna ja valla keskus Põlva asub 6 km kaugusel.
Loodus.
Küla lääneosas on Ahja jõe keskjooksu oru nõlv, mis jääb osaliselt Tilleoru maastikukaitseala piiridesse. Küla läbib Hatiku oja. Külas asuvad Kiuma ristipuud.
Taristu.
Kiuma küla läbivad Kiuma–Peraküla tee (18111), Kähri–Koorvere tee (18155) ja Tännassilma–Kiuma tee (18164).
Ajalugu.
Kiuma küla ajalugu on seotud Kiuma mõisaga, mida on esmamainitud 1495. aastal ("Küemahe"). Endise Kiuma mõisa süda asub siiski tänases Aarna külas.
Pärast valdade moodustamist 1866. aastal oli küla Kioma valla koosseisus kuni 1939. aastani, peale 1939. aasta vallareformi Põlva valla koosseisus.
1939. aastani oli küla ametlikuks nimekujuks Kioma.
Peale külanõukogude moodustamist oli Kiuma alates 1945. aastast Kioma külanõukogu keskus. 1950. aasta seadlusega likvideeriti Põlva vald ja Kioma külanõukogu territoorium arvati Põlva rajooni koosseisu. Kioma külanõukogu likvideeriti ja selle territoorium liideti ametlikult Põlva külanõukoguga 1954. aastal, kuhu see jäi kuni aastani 1991. Sealt alates asub Kiuma Põlva vallas.
Kultuur.
Küla loodeosas asub mitu arheoloogiamälestisena kaitse all olevat kääbast. 
Külas asuvad Kiuma rahvamaja ja Kiuma raamatukogu.
Kiuma külas on sündinud keeleteadlane Heino Liiv.
Bob Beamon

Bob Beamon (õieti Robert Beamon; sündinud 29. augustil 1946 New Yorgis) on USA kergejõustiklane (kaugushüppaja). 
Ta püstitas 1968. aasta suveolümpiamängudel maailmarekordi 8.90, millega ta parandas kehtivat maailmarekordit 55 sentimeetriga ja mis püsis 23 aastat. Selle ületas Mike Powell 1991. aastal tulemusega 8.95.
Enne seda hüpet oli Beamoni parim tulemus 8.33 ja pärast seda jäi tema parimaks 8.22.
Saavutused.
Olümpiamängudel.
1968 kuldmedal 8.90
Hoovus (ansambel)

Hoovus on eesti ansambel, mis alustas tegevust juunis 1985. Esimeses koosseisus mängisid Alo Rebane (bass), Allar Mõttus (löökriistad), Ivo Bellen (klahvpillid), Aivar Ostrak (kitarr) ja Aivo Kapten (helimees).
Ansambli helikeelele on iseloomulikud kandvad kitarrisoolod ja mitmehäälne laul, viljeletakse omaloomingut. Peamiseks stiiliks on meloodiline rokk ja "country rock". Ansambli juht on algusest peale olnud Aivar Ostrak.
1987. aastal mängiti (otse) Eesti Televisiooni saates "Viljaveski" ja noortesaates "Suvepeegel". 1989 aastal käidi Ukrainas, kus osaleti Kolmandal Üleliidulisel Rahvaloomingu Festivalil. Ansambel on mänginud mitmel rokkfestivalil: "Tartu Sügis", "Võnnu Kevad", "Elva Rock", "Soodoma Rock", "Tavamusa", "Wesenbergi Rock".
Hoovuses mänginud muusikuid.
Neeme Saue (klahvpillid), Aivar Runthal (laul), Urmas Kahk (kitarr), Peeter Karo (löökriistad), Mart Libe (saksofon), Anti Mehine (klahvpillid), Tamar Parm (bass), Annika Raudpuu (laul), Andres Saag (kitarr), Kaupo Kadaste (klahvpillid), Ülo Mustjõgi (laul), Arne Lääne (löökriistad), Teet Kull (bass), Lembit Linno (naturaalkitarr), Arvo Annuk (löökriistad, viiul), Erle Päid (klahvpillid).
Salvestustel on olnud abiks Viktor Vassiljev (kitarr) ja Sally Ann Blackmore (Suurbritannia) (vokaal).
Ann Mihkelson

Ann Mihkelson (Anu Ebbe Mihkelson; sündinud 8. oktoobril 1945 Uppsalas Rootsis) on eesti päritolu Austraalia keemik.
Tema vanemad lahkusid septembris 1944 Pärnust Rootsi, kust omakorda siirduti detsembris 1948 Austraaliasse Queenslandi. Aastal 1958 koliti Sydneysse, kus ta aastal 1963 sai keskhariduse nii heade tulemustega, et anti stipendium ülikoolis keemia õppimiseks. Aastal 1968 lõpetas ta Uus-Lõuna-Walesi Ülikooli ja aastal 1974 kaitses Sydney Ülikoolis doktoriväitekirja. Aastatel 1974–1975 viibis uurimistööl Göteborgi Ülikooli arstiteaduskonnas.
Aastatel 1975–1990 töötas ta õppejõuna Uus-Lõuna-Walesi Ülikoolis ja Sydney Ülikoolis, aastatel 1990–1991 oli ta Queenslandi tehnikaülikooli õppejõud. Aastal 1992 kolis ta koos keemikust abikaasaga Tasmaaniasse, kus tast sai sealse ülikooli õppeala asekantsler ja keemiaprofessor.
Dubrovniki-Neretva maakond

Dubrovniki-Neretva maakond on 1. järgu haldusüksus Horvaatias.
Maakonna lõunaosa, kus paikneb ka Dubrovnik, on ülejäänud Horvaatiast eraldatud Neumi linnaga, mis tagab Bosnia ja Hertsegoviinale pääsu merele. Piiriületuse vältimiseks ehitati aastail 2018–2022 Pelješaci sild, mis avati liikluseks 26. juulil 2022. Sild kulgeb üle Mali Stoni lahe Komarnast Pelješaci poolsaarele.
Bjelovari-Bilo gora maakond

Bjelovari-Bilo gora maakond on 1. järgu haldusüksus Horvaatias.
Brodi-Posavina maakond

Brodi-Posavina maakond on 1. järgu haldusüksus Horvaatias.
´
Vukovari-Srijemi maakond

Vukovari-Srijemi maakond on 1. järgu haldusüksus Horvaatia idaosas Slavoonias. Piirneb Serbia ning Bosnia ja Hertsegoviinaga.
Haldusjaotus.
Maakonnas on 5 linna ja 25 valda.
Lustig

Lustig, Lustigová (variandid: Lusztig, Lustyk, Lustik, Lustick), saksa ja jidiši perekonnanimed.
Nimede eestistamisel anti Lustigi-nimelistele isikutele uueks perekonnanimeks Kalmaru, Kõrgas, Laasma, Luhamaa, Orumaa, Orutalu ja Õispuu.
Provints (Türgi)

Provints (trg "il, vilayet") on Türgi 1. järgu haldusüksus. Türgis on 81 provintsi. Provintsid jagunevad ringkondadeks.
Zagrebi maakond

Zagrebi maakond on 1. järgu haldusüksus Horvaatias.
Administratiivne jaotus.
Zagrebi maakond jaguneb 9 linnaks ja 25 vallaks.
Karlovaci maakond

Karlovaci maakond on 1. järgu haldusüksus Horvaatias.
Istra maakond

Istra maakond on 1. järgu haldusüksus Horvaatias. Asub Istria poolsaarel.
Maakonnas on 10 linna ja 31 valda.
Ministry

Ministry on alates 1981. aastast tegutsev USA "industrial metal"'i stiilis muusikat viljelev ansambel. Selle liidriks on laulja Al Jourgensen.
Ministry on tuntuks saanud terava kriitikaga Ameerika Ühendriikide poliitika, eriti George W. Bushi oma suhtes.
Richard J. Evans

Richard J. Evans (sündinud 1947) on Suurbritannia ajaloolane.
Evans uurib Saksamaa ajalugu, peamiselt sotsiaalsest aspektist. Ta on kirjutanud ka tuntud raamatu "In Defence of History", mis kaitseb ajalugu kui distsipliini postmodernistlike rünnakute eest.
N'Diaga Samb

N'Diaga Samb (sündinud 5. augustil 1966) on Senegali kabetaja, rahvusvaheline suurmeister.
Maailmameistrivõistluste finaalturniiril on ta osalenud kolmel korral (1992, 2003 ja 2005); 2005. aastal saavutas ta 5. koha. Kahel korral (2000 ja 2004) on ta võitnud Bijlmeri turniiri.
Tehisveekogu

Tehisveekogu on veekogu, mis on tekkinud inimtegevuse tulemusena. Peamised tehisveekogud on kanalid, kraavid, tiigid ja veehoidlad. 
Kanalid ja kraavid sarnanevad jõgedega. Nad kaevatakse maa niisutamiseks (Karakumi kanal) või kuivendamiseks, kahe jõe ühendamiseks (Volga-Doni kanal) jne. Mõned kanalid ühendavad maailmamere osi ja sarnanevad väinadega (Panama kanal, Suessi kanal, Kieli kanal).
Tiigid ja veehoidlad sarnanevad järvedega. Nende rajamisel ehitatakse jõgedele tammid, mille taha kogutakse vesi. Tihti nimetatakse tiikideks endisi karjääre, mis on veega täitunud.
Gérard Jansen

Gérard Jansen (sündinud 15. augustil 1964) on Hollandi kabetaja.
Ta võitis 1987. aastal Euroopa meistrivõistlused rahvusvahelises kabes.
Jeroen van den Akker

Jeroen van den Akker (sündinud 15. august 1980) on Hollandi kabetaja.
1995. aastal võitis ta kadettide maailmameistrivõistlused rahvusvahelises kabes. 
Ajalukku läheb ta esimese kabetajana, kellelt on võetud dopinguproov. See juhtus 2002. aasta Hollandi meistrivõistlustel, kus loosi tahtel kutsuti pärast viiendat vooru kolm mängijat dopingukontrolli (teised olid Wieger Wesselink ja Sven Winkel) ja tema oli esimene, kes oma uriini loovutas. Kõikide katsealuste proovid osutusid puhtaks.
Anton van Berkel

Anton van Berkel (sündinud 14. septembril 1972) on Hollandi kabetaja.
2.–3. septembril 2006 antud simultaaniga ületas ta 1987. aastast Jannes van der Wali nimele kuulunud maailmarekordi simultaankabes (rahvusvahelises kabes). Ta mängis üheaegselt 249 vastasega ning simultaan kestis 19 tundi ja 27 minutit. Nendest partiidest võitis ta 173, viigistas 59 ning kaotas 17 partiid. Võiduprotsendiks teeb see 81,3 (rekordi püstitamiseks vajalik oli 80%-line tulemus).
Erzurumi provints

Erzurumi provints on 1. järgu haldusüksus Türgis.
Haldusjaotus.
Provintsis on järgmised ringkonnad:
Moeloojate loend

"Siin on loetletud moeloojaid nii tähestiku järjekorras kui riikide kaupa; loend ei kajasta moe firmamärke ega moemajasid".
Leopold Sekongo

Leopold Sekongo (sündinud 25. septembril 1969) on Elevandiluurannikul sündinud, kuid praegu Hollandis elav kabetaja.
1994. aastal tuli ta Elevandiluuranniku meistriks.
Gorillaz

Gorillaz on Damon Albarni ja Jamie Hewletti loodud virtuaalbänd.
Gorillaz on kantud Guinnessi rekordite raamatusse kui edukaim virtuaalbänd.
Ansambel viljeleb selliseid stiile nagu "rap rock", popmuusika, hiphop, "pop rock", "britpop".
TV3

 
TV3 on Eestis tegutsev eratelekanal.
Kanal sai praeguse nime 1996. aastal, kui ühe omaniku kätte läksid seni eraldi tegutsenud EVTV ja RTV. RTV oli lühend Reklaamitelevisiooni nimest (hakkas saateid näitama Eesti Televisiooni programmis 21. septembril 1992). EVTV ja RTV edastasid oma programmi samal levikanalil, millel varem oli tegutsenud endine Venemaa Televisioon. EVTV oli eetris esmaspäeviti, kolmapäeviti, reedeti ja pühapäeviti ning RTV oli eetris teisipäeviti, neljapäeviti ja laupäeviti.
1. augustil 2017 lahkus TV3 vabalevist. Alates 28. oktoobrist 2024 on TV3 vabalevis tagasi.
Ajalugu.
Eratelekanalite konkurentsitihedal turul olid tegevad Kanal 2, Tipp TV (Jüri Makarov), TV1 (ja oli perekond Sõnajala omanduses) ning EVTV koos RTV-ga. Jaanuaris 1996 ühinesid kaks viimast TV3 kaubamärgi alla. Kui seni olid telejaamad kuulunud omamaistele omanikele, siis TV3 omanike hulgas oli 42 protsendiga ka norralaste Kinnevik Modern Times Group. Sellega muutus ka saatekava ja formaat sarnasemaks Rootsi, Norra, Läti või Leedu sama omaniku omanduses olevate kanalitega. Kuulumine rahvusvahelisele firmale andis läbi kuulumise Viasati rahvusvahelisse võrku võimaluse tuua ekraanile suurte kontsernide (nt MGM) toodangut. Selle arvel kärbiti omasaadete tootmist. Paljude alustatud seriaalide näitamine on piirdunud ainult poolte hooaegadega ja siis on need saatekavas asendatud "uutega".
Juba aastaid oli kahe tegutsema jäänud ülemaalise eratelekanali jõupositsioon olnud üsna muutumatu. Kanal 2 kaotas nii vaatajareitingutes kui ka reklaamirahas ja oli mitu aastat kahjumis (kokku suurusjärgus 100 miljonit krooni). TV3 seevastu näitas keskeltläbi 30 miljoni kroonist (2003) või suuremat tulu aasta kohta. Vaatajareitinguis toimus muutus 2006. kevadel, kui TV3 saadetel tekkis probleeme vaadatavuselt esikümne hulka jõudmisega. Augustis muudeti "Seitsmeste uudiste" formaati ning toodi eetrisse uued uudistesaatejuhid Irmeli Karja ja Urmas Liiv, kuid ka see ei taganud oodatud edu, mis mängiti maha juba mais, kui uudistesaade muutus 25 minuti asemel 32–35-minutiseks, et teha keset uudistesaadet reklaamimipausi (lühema kestuse korral ei lubanud seadus katkestust teha).
4. oktoobril lahkus töölt kuus aastat programmidirektori tööd teinud Jüri Pihel. Sel ajaperioodil ei jõudnud TV3 saated ega filmid vaadatavuse esikümne hulka, milles figureerisid ainult ETV ja Kanal 2.
TV3-s pandi hooajal 2006/2007 rõhku mängufilmide näitamisele, populaarsust kogusid sellised kvaliteetsarjad nagu "Dr. House" ("House, M.D.") ja "Põgenemine" ("Prison Break").
Seoses Eesti üleminekuga digitelevisioonile hakkas 2008. aasta aprillis tegutsema TV3 sõsarkanal TV6, mis näitab ka paljusid seni TV3 kavas olnud sarju.
1. märtsist 2022 alustas tegevust sõsarkanal TV3 Life ning 10. märtsist 2025 telekanal TV3 Gold. Vahetult enne telekanali TV3 Gold eetrisse tulekut lõpetas tegevuse venekeelne 3+.
"Mittetäielik nimekiri saadetest ja sarjadest, mis on vanad, või mis pole enam esmaeetris"
Ismoili Somoni mäetipp

Ismoili Somoni mäetipp (tadžiki "Қуллаи Исмоили Сомонӣ", aastani 1962 Stalini mäetipp; 1962–1998 Kommunismi mäetipp) on mägi Aasias Pamiiris. Kõrgus 7495 meetrit. Tipp kuulus kõrgeimana ka NSVL-i nelja seitsmetuhandese ehk "lumeleopardi" tipu hulka.
1928. aastani peeti Lenini mäetippu Pamiiri mäestiku kõrgeimaks punktiks, kuid 1933. aasta ekspeditsioonil selgus, et Ismoili Somoni mäetipp on veel 300 meetrit kõrgem ja tipp nimetati Jossif Stalini järgi.
1998. aastal andis Tadžikistani valitsus tipule Samaniidide dünastiale alusepanija Ismoili Somoni järgi uue nime.
Tipputõusud.
Esimesena vallutas Ismoili Somoni tipu 1933. aastal vene alpinist Jevgeni Abalakov. 1968. aastal tõusis tippu esimene naisalpinist – Ljudmila Agranovskaja. 1972. aasta lõpuks oli tipus käinud 580 mägironijat.
Eesti alpinistide tipputõusud.
Kommunismi mäetippu on tõusnud ka Kalle Aedviir.
Richard Dean Anderson

Richard Dean Anderson (sündinud 23. jaanuaril 1950 Minneapolises Minnesotas) on Ameerika telesarjade näitleja. Tema kuulsaimad rollid on olnud seriaalis "MacGyver", kus ta kehastas nutikat kangelast, ning pikaajalisimas Ameerika ulmeseriaalis "Tähevärav SG-1" ("Stargate SG-1"), kus ta mängis Jack O'Neilli.
Lapsepõlv.
Tema vanemad olid Stuart Jay Anderson ja Jocelyn Rhae Carter, kelle esivanemate hulgas oli iirlasi, rootslasi, norralasi, mohoogi indiaanlasi ja soomerootslasi. Anderson kasvas üles Roseville'is ja õppis Ohio Ülikoolis ning St. Cloudi osariigiülikoolis.
Näitlejakarjäär.
Anderson alustas karjääri seebiseriaalis "General Hospital", mängides seal aastatel 1976–1981 dr Jeff Webberit. Aastatel 1982–1983 osales seriaalis "Seitse pruuti seitsmele vennale" ("Seven Brides for Seven Brothers").
Anderson sai kuulsaks teleseriaaliga "MacGyver", mida toodeti aastatel 1985–1992.
1995. aastal näitles ta seriaalis "Legend", mis oli 12-osaline naljaseriaal kirjanikust, kes pidi vastu oma tahtmist mängima omaenda väljamõeldud tegelaskujusid.
Aastatel 1997–2005 mängis kolonel/brigaadikindral Jack O'Neilli rolli seriaalis "Tähevärav SG1", mis põhineb "Stargate'i"-nimelisel filmil (1994), kus peaosi mängisid Kurt Russell ja James Spader. Sarja kuuendal hooajal mängis kaasa väiksema koormusega, sest soovis veeta rohkem aega oma tütrega. Tema rolli osatähtsust vähendati järk-järgult, kuni ta lahkus põhinäitlejate hulgast üheksandal hooajal ning jätkas aeg-ajalt külalisnäitlejana. "Stargate SG-1" kümnendal hooajal osales kahes osas ja kolmes osas seriaali "" 3. hooajal.
Isiklikku.
Anderson pole kunagi abielus olnud.
Kooselust Apryl Prose'iga sündis 2. augustil 1998 tütar Wylie Quinn Annarose. 
Andersoni kaaslasteks on olnud Katarina Witt, Teri Hatcher, Sela Ward ja Lara Flynn Boyle.
Huvitub jäähokist ja suusatamisest ning on neid harrastanud ka mitmes telesarjas, sealhulgas "MacGyveris".
Bozkurt

Bozkurt on mitme asula nimi Türgis.
Bozkurti ringkond

Bozkurti ringkond on kahe ringkonna (2. järgu haldusüksus) nimi Türgis:
Seanina (sõjandus)

Seanina kasutati muinasajal lahinguformatsioonide: lahinguparve ja -liini murdmiseks ja/või purustamiseks. 
Moodustamine.
Esimeses reas oli üks, teises kaks, kolmandas kolm, neljandas neli jne meest. Parempoolsed mehed hoidsid kilpe paremas käes, vasakpoolsed vasemas, keskelolijad pea kohal või enda ees. Kilbid olid üksteisest üle võimaluse korral niimoodi, et eespool olev kattis tagaolevat kilpi osaliselt. Muinasaegse seanina etteotsa valiti suur, tugev, hästi relvastatud ja soomusvarustuses mees. Ka järgmise kahel sõdalastel pidi olema hea turvis ja jaks. 
Esimene hoidis kilpi täie jõuga otse ees, toetades ka teise käega, relv oli puusal valmis või rippus käe otsas. Ta seismise/jooksmise asend oli taha kallutatud, nii et ta jooksis jalad ees tagumistele toetudes. Vastase liinini jõudes lükati tema ja ka järgmised mehed püsti ja ettepoole - nii saavutati lisalöök ja tihedam ühtne mass. 
Esimese hooleks oli suuna valik. Ka kaks tagumist olid samuti kergelt tahapoole kaldus, toetatuna (kergemalt kui esimene) kolme tagumise poolt. Tagumistes ridades olijad toetasid enda ees olijaid kilbi või käega. Nii saavutati tihe ühtne löögimass, mis oli kordades suurem kui vastase tugevaimgi liin vastu pidada suutis. Teises reas olijad hoidsid oma kilpe sellise nurga all, et kilbi eesmine külg jäi esimese mehe kilbi varju.
Taktika.
Piisava hulga meeste puhul, kaitses seanina ümberhaaramise eest eraldi rühm mehi, võimaluse korral oli kaitstud ka seljatagune. Katse puhul tiivalt rivi ümber haarata, jõudis sarnase väljaõppe saanud rivi reeglina pöörduda. 
Seanina sööstis vähemalt 2/3 ulatuses vastase liini taha. Siis seanina pöördus (avanes õie moodi): vasakulolijad pöördusid vasakule ja haarasid ümber ning paremalolijad ründasid paremalt neile seljaga olevaid vaenlasi. Kui läbimurre õnnestus ja vastane ei suutnud murdepunkti ette aimata, tekkis reaalne võimalus võita. Seanina võis kasutada ka ringkaitsesse asunute vastu. 
Seanina vastane taktika.
Seanina vastu aitas tark ja tähelepanelik liinipealik, distsipliin ning õigeaegne liini taha vasakule ja paremale lahtitõmbamine, kilbid-odad lükati sissepoole ette ja läbimurdnute vastu astus mõlemalt poolt kaks rivi. Katsed maha kükitada, lootuses et ründajad kukuksid, lõppes mahakükitanutel halvasti. Kui ka keegi ründajatest kukkus, siis seanina tagumine osa jätkas oma tööd.
Vello Väärtnõu

Vello Väärtnõu (sündinud 17. juulil 1951 Kuressaares) on eesti budist ja kunstnik.
Nõukogude Liidust põgenemiskatse eest pandi Väärtnõu koos Tarmo Urbiga vangi, kust vabanes 1982. aastal. Samal aastal asutas ta Eestimaa Budistliku Vennaskonna ehk Taola. 
21. jaanuaril 1988 allkirjastas Vello Väärtnõu "Ettepaneku Eesti Rahvusliku Sõltumatuse Partei loomiseks" ja partei programmi. 30. jaanuaril 1988 avalikustati need dokumendid tema ettevõtmisel Moskvas välisajakirjanikele. 
Sama aasta veebruaris saadeti Vello Väärtnõu Nõukogude Liidust välja ja ta asus elama Rootsi. 
Ta viibis mitu aastat Himaalajas, külastas koos Lääne teadlastega kloostreid ja õpetlasi ning rajas stuupasid. Ta õppis Tribhuvani ülikoolis ja Nepaali kloostrites.. 
2007. aastal tuli Väärtnõu taas Eestisse, hakkas korrastama Veltsa talukohta ning organiseeris Tallinna Ülikoolis konverentsi "Budism ja Põhjala".
Väärtnõu on pidanud loenguid Berkeley ülikoolis ning Hiina Budistlikus Akadeemias Pekingis.
2010. aastal alustas Vello Väärtnõu tiibeti budistliku entsüklopeedia koostamist, millest on saanud üks suuremaid budistlikke veebientsüklopeediaid, mis sisaldab enam kui 86 700 artiklit ning terminisõnastikke sanskriti, paali, tiibeti ja hiina keeles.
Baltic Basketball League

Baltic Basketball League (lühend BBL) oli Balti riikide ühine korvpalliliiga, mis tegutses aastatel 2004–2018.
Liigas osalesid meeskonnad Eestist, Lätist, ja Leedust.
Osalenud on ka meeskondi Rootsist, Soomest, Kasahstanst, Valgevenest ja Venemaalt.
Baltic Basketball League'i põhiturniir.
Hooajast 2007/2008 kuni hooajani 2011/2012 toimunud põhiturniiril olid meeskonnad jaotatud kahte tugevusgruppi:
1. Elite Division
2. Challenge Cup
Hooajal 2012/2013 olid 23 osalenud võistkonda jaotatud nelja alagruppi. 
Iga võistkond mängis oma alagrupi vastastega ühe mängu kodus ja ühe võõrsil. Alagruppide neli paremat pääsesid 16 tugevama turniirile (TOP 16). Seal jaotati meeskonnad nelja alagruppi ja iga alagrupi kaks paremat pääsesid play-offidesse.
Baltic Basketball League'i finaalturniir.
Final Four 2005 toimus Leedus Vilniuses Siemens Arenal. 
Final Six 2006 toimus 14.–16. aprillini Eestis Tallinnas Saku Suurhallis.
Final Four 2007 toimus 20.–21. aprillini Lätis Riias Arena Rigal.
Final Four 2008 toimus 25.–26. aprillini Leedus Šiaulias Šiauliai Arenal.
Final Four 2009 toimus 24.–25. aprillini Eestis Tartus Tartu Ülikooli spordihoones.
Final Four 2010 toimus 23.–24. aprillini Leedus Vilniuses Siemens Arenal.
Final Four 2011 toimus 9.–10. aprillini Leedus Kaunases Kaunase spordihallis.
Final Four 2012 toimus 28.–29. aprillini Leedus Šiaulias Šiauliai Arenal.
Baltic Basketball League President Cup/BBL Cup turniir.
On alates hooajast 2008/2009 põhihooaja eel toimuv turniir, millest võtab osa neli meeskonda.
Ülekanded.
Balti liiga teleülekannete ainuõigused kuuluvad alates 2009/2010. aasta hooajast Viasat Sport Balticule. Varem on ülekandeid teinud ka ETV, LTV7 ja LTV. Internetipõhiseid videoülekandeid teevad Tartu Ülikooli Akadeemiline Spordiklubi ja Läti spordiportaal sportacentrs.com. Raadioülekandeid teeb Vikerraadio. BC Rakvere Tarvase kodumänge BBL Challenge Cupis näitab linefilm.ee.
Osalejad 2010/2011. aasta hooajal.
Challenge Cup.
A-alagrupp
B-alagrupp
Suur Mõrujärv

Suur Mõrujärv (araabia البحيرة المرة الكبرى) on soolajärv Egiptuses Suessi kanali lõuna- ja põhjaosa vahel. Ta on ühendatud Väikese Mõrujärvega.
Kui Kuuepäevase sõja ajal 1967 Suessi kanal suleti, jäi järvele 1975. aastani lõksu 14 laeva.
Mary Shelley

Mary Shelley (sünninimega Mary Godwin; 30. august 1797 London – 1. veebruar 1851 London) oli inglise kirjanik, ulmeraamatu "Frankenstein ehk Moodne Prometheus" autor.
Shelley sündis kuulsa feministi kirjanik Mary Wollstonecrafti ja anarhisti filosoof William Godwini teise lapsena. Shelley ema suri 10 päeva pärast sünnitust ning Shelley jäi ema poolõe Fanny Imlay kasvatada. Shelley isa hülgas lapse ning abiellus teise naisega.
Shelley sai hea hariduse vaatamata sellele, et tollal omandasid mingisugusegi hariduse vaid vähesed tüdrukud.
30. detsembril 1816 abiellus ta inglise luuletaja Percy Bysshe Shelleyga.
Eesti keeles on tema teostest ilmunud romaan "Frankenstein ehk Moodne Prometheus" Boris Kaburi tõlkes (värsid, kommentaarid ja järelsõna Astrid Reinla, esmatrükk sarjas Mirabilia 1984, kordustrükid 2002, 2007, 2018), Malvina G. Vogeli mugandusena Jana Linnarti tõlkes (1999), ning jutustused "Ferdinando, Eboli krahv", "Kuri silm" ja kogumiku nimijutustus "Unenägu" 2003 aastal Eva Lutsu tõlkes.
Lietuvos rytas

Lietuvos rytas ('Leedu hommik') on Leedu päevaleht, mis ilmub 1990. aastast alates Vilniuses. See on Leedu suurim päevaleht, mille konkurendiks on Respublika.
Ajaleht on korvpalliklubi BC Lietuvos Rytas peasponsor.
Adenoviirused

Adenoviirused kuuluvad viiruste rühma "Adenoviridae". Nad nakatavad nii inimesi kui ka loomi (imetajaid ja linde). Adenoviirus isoleeriti esimesena inimese mandlitest, millest ka nende nimi.
Adenoviirused võivad inimestel tekitada mitmeid sümptomeid alates hingamisteede ärritusest kuni oksendamiseni (muuhulgas külmetused, silmapõletikud ja kõhulahtisus). Nad on ka ebatavaliselt leplikud keskkonna suhtes, suutes ellu jääda ka kehast väljaspool. Adenoviirused levivad peamiselt piisknakkusena.
Adenoviirused on keskmise suurusega viirused. Neil on kaksikheeliksiga DNA-genoom. 
Adenoviiruseid kasutatakse geeniteraapias (geniditsiin, Glybera).
Taak

Taak on eesti ansambel, mis viljeleb eestikeelset "doom metal"'it. Ise nimetavad nad oma stiili "ugri-doom"'iks. Bänd tegutseb alates 2005. aasta novembrist. 
Taaga esimene koosseis oli identne 1993. aastal loodud bändi Dawn of Gehenna viimase koosseisuga, ka selle esimesed lood olid samad, ainult et Taaga puhul on laulusõnad eesti keeles. Mõlema bändi otseseks eelkäijaks on "doom metal"'i bänd Mystique, mis alustas tegevust 1989. aastal.
Hanno Möttölä

Hanno Aleksanteri Möttölä (sündinud 9. septembril 1976 Helsingis) on esimene soome korvpallur, kes mängis NBA-s. Ta lõpetas korvpallurikarjääri 2014. aastal.
Möttölä on võitnud Kaunase Žalgirise ridades ULEB-i karika ja tulnud Leedu meistriks. Lisaks on ta tulnud mitmel korral Soome noortemeistriks. Ta on valitud kaheksa korda parimaks Soome korvpalluriks.
Ta mängis Soome koondises 165 mängu ja viskas neis 1901 punkti.
Klubid.
Ta on 209 cm pikk ja kaalus profisportlasena 115 kg.
Edward Hallett Carr

Edward Hallett Carr (28. juuni 1892 – 5. november 1982) oli Suurbritannia ajaloolane. 
Carr sündis Londonis. 1916–1936 töötas ta diplomaadina, viibides muuhulgas ka Riias. Samal ajal tegeles ta ka ajalooga, kirjutades suure hulga teoseid Vene revolutsioonist ja [8bolševikud|bolševike]] valitsemisest. Teise maailmasõja ajal pandi ta juhtima komisjoni, mis pidi uurima rahvusluse olemust. Komisjoni töö tulemuseks oli tõdemus, et rahvuslus on niivõrd keerukas asi, et selle üldolemust on võimatu leida.
Carr on tuntud ajaloolise empirismi vastasena, ta uskus, et ajaloolane jõuab tõeni mitte võimalikult suure hulga allikatega töötades, vaid iseennast täiustades ning ajaloo üle analüütilis-filosoofiliselt mõeldes. Ta uskus ka, et ajaloos on oma loogika ning et põhimõtteliselt on olemas progress. Need põhimõtted esitas ta 1961. aastal oma kuulsas teoses "What is History", mis on siiani jäänud üheks loetuimaks ja tunnustatumaks ajalooteaduse ülevaateraamatuks. Carri vaadetele oponeeris Geoffrey Rudolph Elton oma raamatuga "The Practice of History", mis tähtsustas just empirismi osa.
Los Caprichos

"Los Caprichos" (eesti keeles "Kapriisid") on sari kaheksakümnest akvatinta tehnikas graafikateosest. Seeria lõi Francisco Goya aastatel 1797–1798 ja avaldas albumina 1799. aastal. 
Seeria on väga ühiskonnakriitiline ja seetõttu eemaldati müügilt kohe pärast avaldamist. Ainult tänu Hispaania kuninga Carlos IV käsule pääses Goya inkvisitsiooni käest.
Geoffrey Rudolph Elton

Sir Geoffrey Rudolph Elton (sünninimega Gottfried Rudolf Ehrenberg; 17. august 1921 – 3. detsember 1994) oli saksa päritolu Suurbritannia ajaloolane.
Elton uuris põhiliselt Tudorite ajastu Inglismaa ajalugu, saades tuntuks eriti konservatiivsete vaadete poolest. Ta toetas Leopold von Ranke printsiipe, olles üks uusrankelaste väljapaistvamaid esindajaid. Vastusena Edward Hallett Carri ajaloolist empiritsismi vastustavale teosele "What is history?" kirjutas ta seda kaitsva ning rõhutava raamatu "The Practice of History". Mõlemad teosed on jäänud ühtedeks ajalooteaduse sagedamini loetud analüüsideks.
Ath-Tharthāri järv

Ath-Tharthāri järv (araabia بحيرة الثرثار) on tehisjärv Iraagis Bagdadist 120 km põhja pool, mis asub looduslikus nõos Eufrati ja Tigrise jõe vahel. Järve pindala on 2000 kuni 2500 km², olenevalt veeseisust. Järv on sügav ja sisaldab vähe toitaineid.
Sāmarrā's asuva tammi abil saab järve juhtida Tigrise vett, et vältida üleujutusi Bagdadis ja teistes Tigrise alamjooksul asuvates linnades.
Marko Atso

Marko Atso (tuntud ka lihtsalt kui Atso; sündinud 24. detsembril 1973) on eesti muusik, ansamblite Must Hunt ja Metro Luminal trummar. Atso hakkas trummimänguga tegelema 1989.
Ta on varem olnud Metsatöllu ja veel mitme bändi, näiteks Loits, No-Big-Silence, Toe Tag, Human Ground ja Ballooner, trummar.
Isiklikku.
Tema poeg on trummar Simo Atso.
Chiapase osariik

Chiapase osariik, ametlikult Chiapase vaba ja suveräänne osariik ("Estado Libre y Soberano de Chiapas"), on osariik Mehhiko kaguosas Vaikse ookeani kaldal. Chiapas on Mehhiko lõunapoolseim osariik, mis piirneb põhjas Tabasco, loodes Veracruzi, läänes Oaxaca osariigiga ja idas Guatemala Peténi, Quiché, Huehuetenango ja San Marcose departemangudega. Lõunas piirneb osariik Vaikse ookeaniga, mille ääres on Chiapasel ulatuslik rannajoon. Osariigi pealinn ja ühtlasi suurim linn on Tuxtla Gutiérrez. Teised olulisemad linnad ja asulad on Ocosingo, Tapachula, San Cristóbal de las Casas, Comitán ja Arriaga.
Kliima on Chiapases valdavalt niiske ja troopiline. Osariigi põhjaosas, Tabasco piiri ääres (Teapa lähedal), võib aastane sademete hulk ületada 3000 mm. Algselt kattis seda piirkonda lopsakas igihaljas madaliku vihmamets, kuid suurem osa looduslikust taimestikust on põllumajanduse ja karjakasvatuse eesmärgil raadatud. Sademete hulk väheneb Vaikse ookeani suunas liikudes, kuid on siiski piisav, et võimaldada näiteks banaanide ja teiste troopiliste kultuuride kasvatamist Tapachula ümbruses.
Chiapase keskosas kulgeb rida paralleelseid mäeahelikke ("sierra"sid), kus kliima on mõõdukas ja udune, võimaldades pilvemetsade arengut, näiteks El Triunfo biosfäärikaitsealal. Seal leidub haruldasi linnuliike, näiteks särav ketsal. Chiapases asuvad mitmed iidsed maiade linnad ja varemed, sealhulgas Palenque, Yaxchilán, Bonampak, Lacanha, Chinkultic, El Lagartero ja Toniná. Osariigis elab üks riigi suurimaid põlisrahva kogukondi, millest kaksteist etnilist rühma on föderaalselt tunnustatud.
Ajalugu.
Chiapase osariik on loodud 1824. aastal. 1868. aastal toimus indiaanlaste relvastatud mäss keskvõimu vastu. 1994. aastal tõusid Chiapase zapatistid keskvõimu vastu üles. Osa Chiapase territooriumist on siiani sissiliikumise EZLN kontrolli all.
Rahvastik.
Umbes 1/3 elanikest moodustavad erinevad maia rahvad.
Haldusjaotus.
Alates 2017. aasta septembrist jaguneb osariik 124 vallaks.
Bursa

Bursa on linn Türgi lääneosas, Bursa provintsi keskus ja Türgi suuruselt neljas linn. Asub Marmara mere ranniku lähedal Uludaği mäe jalamil.
Üks Bursa vaatamisväärsusi on Bursa Suur mošee.
Ajalugu.
Linna asutas 202 eKr Prusa linnana Bitüünia kuningas Prusias I.
Bursa oli aastatel 1326–1365 Osmanite riigi pealinn.
Jean-Baptiste Le Prince

Jean-Baptiste Le Prince (17. september 1734 Metz – 30. september 1781 St. Denise-du-Port) oli prantsuse graafik ja maalikunstnik.
Le Prince õppis maalimist oma kaasaegsetelt Metzis. Pärast seda reisis ta Pariisi ja peagi sai temast François Boucheri (1703–1770) õpilane.
1758. aastal reisis Le Prince Venemaale, kus ta töötas Katariina Suure heaks Talvepalees Peterburis. Ta jäi Venemaale järgnevaks viieks aastaks ning selle aja jooksul reisis ta ka Soome, Leetu ja Siberisse. Le Prince naasis Pariisi 1763. aasta detsembris ja ta tõi endaga kaasa suure hulga joonistusi, mille ta võttis paljude järgnevate maalide ja gravüüride aluseks.
Aastal 1765 valiti ta Academie Royale täisliikmeks.
Le Prince arvatakse olevat akvatintatehnika leiutaja. Seda seetõttu, et ta oli teadaolevalt esimene, kes avaldas akvatintatehnikas graafikateoseid 1768. aastal.
Güstrow

Güstrow on linn Saksamaal Mecklenburg-Vorpommerni liidumaal, see on Rostocki kreisi keskus.
Güstrowit on kirjalikult esmamainitud 1228. aastal.
Aastatel 1556–1695 oli Güstrow Mecklenburg-Güstrowi hertsogiriigi pealinn.
Güstrowis elas elu lõpul skulptor Ernst Barlach.
Eberswalde

Eberswalde (aastatel 1970–1993 "Eberswalde-Finow") on linn Saksamaal Brandenburgi liidumaal, Barnimi kreisi keskus. 
Eberswalde on üks kolmest Saksamaa linnast, kus on säilinud trollibussiliiklus (teised on Esslingen ja Solingen). Linnas on 2 trolliliini, mida teenindavad 15 trolli.
Piinatud geenius

"Piinatud geenius" (originaalpealkiri "A Beautiful Mind") on tõsielul põhinev ja nelja Oscariga pärjatud romantiline draama Nobeli majandusauhinna saanud matemaatikust John Forbes Nashist ja tema võitlusest skisofreeniaga.
Film põhineb osaliselt Sylvia Nasari 1998. aastal kirjutatud samanimelisel John Nashi biograafial.
Süžee.
Film algab John Nashi õpingutega Princetoni Ülikoolis, kus Johni teatakse kui eraklikku aga lootustandvat matemaatikut, kes kogu oma aja pühendab teaduslikule tööle. Tema ainsateks sõpradeks on toakaaslane Charles ja matemaatikatudengid Martin Hansen, Sol ja Bender. Oma doktoritöös "Non-cooperative Games" kirjeldab ta matemaatiliselt, kuidas tekib tasakaal konkurentsi- ja läbirääkimisolukordades, kus osalistel on erihuvid.
Seejärel asub John koos Soli ja Benderiga tööle Massachusettsi Tehnoloogiainstituudis, kus tutvub oma tulevase abikaasa Aliciaga. Samal ajal on John salaagent, töötades Pentagoni heaks koodimurdjana, kuni ta hakkab arvama, et venelased teda jälitavad ja teda ära röövida püüavad. Seepärast otsustab Alicia Johni vaimuhaiglasse panna, kus tal diagnoositakse skisofreenia ja selgub, et mingeid missioone pole tegelikult olnud ja kõik oli vaid hallutsinatsioon ja ka Johni parim sõber Charles oli väljamõeldis. 
Pärast Johni haiglast naasmist näeme, kuidas ta oma haigusega üritab võidelda, püüdes elada normaalset elu. See õnnestub tal mõningal määral, kui ta asub tööle Princetoni Ülikooli, kus ta saab end turvaliselt tunda. Oma hallutsinatsioonidest ei saa ta siiski lahti, aga õpib aja jooksul neid ignoreerima, kuni 1994. aastal antakse talle teadustöö eest mänguteooria vallas Nobeli majandusauhind.
Auhinnad.
Film kandideeris 2002. aasta kaheksas kategoorias ja võitis neist neljas:
Film kandideeris 2002. aasta viies kategoorias ja võitis neist neljas:
Film kandideeris 2002. aastal neljas kategoorias, kuid võitis vaid ühes:
Erwin Rommel

Erwin Rommel (õieti Erwin Johannes Eugen Rommel; 15. november 1891 Heidenheim Württemberg – 14. oktoober 1944) oli Saksamaa sõjaväelane, kindralfeldmarssal.
Elukäik.
Rommel sündis neljalapselise pere teise pojana. Ta ristiti 19. novembril 1891. Rommeli isa nimi oli samuti Erwin Rommel, isa suri 1913. aastal. Ema nimi oli Helena Luz, suri 1940.
Noor Rommel tahtis saada inseneriks, kuid isa oli sellele vastu ja 1910. aasta märtsis astus ta 19-aastaselt 124. Saksa jalaväerügementi . Siit algas tema järjepidev karjääriredelil tõusmine. Pärast rügementi astumist saadeti ta peatselt Danzigi kadettide ja ohvitseride kooli, kus ta 1911. aastal tutvus oma tulevase abikaasa Lucia Maria Molliniga, kes oli tollal vaid 17-aastane.
Esimese maailmasõja puhkemisel oli Rommel leitnant. Esimesed sõjakogemused sai ta Prantsusmaal, Itaalias ja Rumeenias võideldes. 1915. aastal autasustati teda Raudristiga. Sõja lõppedes ülendati ta kapteniks. 
1916. aastal abiellus Rommel Luciaga. 1928. aastal sündis neil poeg Manfred, kes oli hiljem Stuttgardi meer.
Pärast sõda oli Rommel pataljoniülem, hiljem Dresdeni jalaväekooli õpetaja (1929–1933). Aastatel 1929–1933 õpetas ta Potsdami Sõjaakadeemias. Enne Teist maailmasõda avaldas Rommel mitu õppematerjali.
Teine maailmasõda.
Rommel juhatas 1940–1943 Saksa ekspeditsioonikorpust Põhja-Aafrikas ning paistis sealsetes kõrbetes silma osava väejuhina, mistõttu teda nimetati Kõrberebaseks. 1943. aastal pidid sakslased aga ülekaalukate liitlasvägede ees taanduma, Hitleri lubatud abi Rommelile ei saabunud õigel ajal. Seejärel määrati Rommel Prantsusmaal asuvate vägede juhatajaks, ent 1944. aastal toimus Juulivandenõus luhtunud katse lasta Hitler pommiga õhku, ning sellega seotuses hakati kahtlustama ka Rommelit. Talle anti kaks võimalust: kas minna häbistatult sõjakohtu alla, kus ta oleks ilmselt süüdi mõistetud, või teha enesetapp ja päästa oma maine. Rommel valis teise võimaluse.
Eisenach

Eisenach on linn Saksamaal Tüüringi liidumaal Wartburgkreisis. Linnast voolavad läbi Hörseli ja Nesse jõgi.
Ajalugu.
Eisenachi on esmamainitud 1180 aastal. Linnas asub Wartburgi kindlus, mis rajati 1067. aastal Via Regia kaitseks. Eisenach kuulus Saksi-Coburg-Eisenachi ja Saksi-Weimar-Eisenachi hertsogkonda.
Kuni 2020. aasta lõpuni oli Eisenach kreisivaba linn.
Eisenachis on õppinud Martin Luther ja sündinud Johann Sebastian Bach.
Linnas asub Opeli autotehas, kus Ida-Saksa ajal valmistati autosid Wartburg. Eisenachis toodetakse ka BMW-sid.
Äravool

Äravool on vee kogus, mis teatud ajavahemikus (tavaliselt mõõdetakse aastas kuupkilomeetri kohta) voolab valglast veekokku (jõkke, järve, merre). 
Äravoolu mõjutavad klimatoloogilised (sademed ja aurumine), füüsikalis-geograafilised (valgla suurus, pinnamood, mullastik, geoloogiline ehitus, taimkate ning järved ja veehoidlad), inimtegevus ja kliima muutumine.
Kõige suurem äravool maailmas on Amazonases, Eestis on kõige veerohkem Narva jõgi. 
Äravoolu karakteristikud.
Äravoolu saab avaldada äravoolumahuna, vooluhulgana, äravoolukihina või äravoolumoodulina.
Äravoolu komponendid.
Üldiselt nimetatakse äravooluks vee voolamist mööda maapinda või pinnases. See võib olla vastavalt pindmine (sademete äravool), maasisene ehk vaheäravool või põhjaveeäravool. Pindmise äravoolu seda osa, mis vahetult pärast langemist suubub pinnaveekogusse, nimetatakse otseäravooluks.
Eia Uus

Eia Uus (sündinud 15. veebruaril 1985 Haapsalus) on eesti kirjanik. 
Ta on olnud ajakirja Anne&amp;Stiil tegevtoimetaja.
Jüri Pihel

Jüri Pihel (sündinud 26. novembril 1961) on eesti telerežissöör ja -produtsent. 
Ta on töötanud Eesti Televisiooni režissööri ja produtsendina. 1996. aastal oli ta Eurovisiooni lauluvõistluse Eesti eelvooru korraldajate seas. 8. juunil 1996 nimetati ta ETV parimaks režissööriks.
Aastatel 1997–2000 töötas ta telejaamas TV1 programmijuhina.
Aastast 2000 kuni oktoobrini 2006 töötas ta eratelejaama TV3 programmidirektorina.
Ta on Balti Filmi- ja Meediakooli õppejõud.
RTV

RTV (lühend sõnast Reklaamitelevisioon) oli Eesti telejaam. 
RTV tegutses 1992. aastast kuni jaanuarini 1996, mil liituti EVTV-ga ja nende kahe põhjal moodustus TV3.
Tegutsemise ajal jagas RTV eetriaega ja sagedusi EVTV-ga. Oma saateid edastas ta laupäeva ning pühapäeva hommikul. Hiljem edastati saateid teisipäeviti, neljapäeviti ja laupäeviti.
Teetähiseid:
2. märts – asutati Reklaamitelevisioon.
1. juuni – jõustus Eesti Televisiooni ja RTV vaheline põhileping. RTV sai monopoolse õiguse müüa Eesti Televisiooni eetriaega reklaamiks.
21. september – RTV alustas oma programmi näitamist Eesti Televisiooni ekraanil.
29. juuli – loodi ETV Reklaam. RTV kaotas monopoolse õiguse Eesti Televisiooni eetriaja kommertsmüügiks.
31. juuli – RTV alustas tegevust iseseisva telekanalina.
1. jaanuar – EVTV ja RTV hakkasid eetrisse andma ühist programmi nime all EVTV/RTV.
17. jaanuar – EVTV ja RTV ühinesid, asutati AS TV3. Asutamislepingule kirjutasid alla aktsionärid AS Krenno (10%), AS Finninvest (8%), Kinnevik (42%), Telemeedia Eesti (34%) ja Soome MTV (6%). TV3 aktsiakapital oli 5 miljonit krooni.
28. veebruar – Kultuuriministeerium andis AS TV3-le ringhäälinguloa, eelistades konkursil TV3 AS Triole.
NSV Liidu meistrivõistlused rahvusvahelises kabes

NSV Liidu meistrivõistlused rahvusvahelises kabes
Kuigi rahvusvahelise kabega tegeldi NSV Liidus enne II maailmasõda, peeti esimesed meistrivõistlused alles 1954. aastal. Nii jõuti enne riigi lagunemist 1991. aastal meistreid selgitada 37 korral. Kokku pääses finaalturniiridele 146 sportlast ning nendest enim tiitlivõite kogus lätlane Andris Andreiko, kes võitis meistrivõistlused kaheksa korda. NSV Liidu meistriks krooniti 13 kabetajat, medaliste oli kokku 35.
Rinkeby

Rinkeby on Stockholmi linnaosa Västerorti regioonis. 
Rinkeby on tuntud kui immigrantide linnaosa. Nad moodustavad ligi 90% linnaosa elanikest.
Rehielamu põhjatüüp

Rehielamu põhjatüüp on üks kahest põhilisest rehielamu tüübist, mis kujunesid välja eesti aladel. Teine põhitüüp on rehielamu lõunatüüp. 
Põhjatüüp levis enamasti Mandri-Eestis ja Ida-Saaremaal.
Rehielamu lõunatüüp

Rehielamu lõunatüüp on üks kahest põhilisest rehielamu tüübist, mis kujunesid välja eesti aladel. Teine põhitüüp on rehielamu põhjatüüp.
Lõunatüüp levis enamasti Lõuna-Eestis, Lääne-Saaremaal ja Hiiumaal. Lätis oli see kasutusel Vidzeme piirkonnas endistel liivlaste aladel.
Bo Carpelan

Bo Gustaf Bertelsson Carpelan (25. oktoober 1926 Helsingi – 11. veebruar 2011 Espoo) oli rahvusvaheliselt auhinnatud soomerootsi kirjanik. 
Oma esimese luuleraamatu avaldas ta 1946. aastal. 
1960. aastal sai Carpelan doktorikraadi filosoofias. 
Ta on kirjutanud peale luuletuste ka romaane ja lühijutte. Tema teosed on kirjutatud rootsi keeles.
Marcus Antonius

Marcus Antonius (83 eKr – 1. august 30 eKr) oli Vana-Rooma poliitik ja väejuht.
Nooruses oli Marcus Antonius Gaius Julius Caesari oluline poolehoidja. Pärast Caesari mõrvamist purustasid 42. aastal eKr Marcus Antoniuse väed Caesari mõrvarite Cassiuse ja Brutuse leegionid. Antoniusest sai suurriigi kõigi idaalade valitseja. Kleopatral õnnestus võrgutada 42-aastane Antonius, kes poliitilistel kaalutlustel võttis naiseks Octavianuse õe Octavia. Kleopatra õhutusel ja Antoniuse käsul hukati Arsinoe IV.
Oma testamendis soovis Antonius olla maetud Egiptuses. 34. aastal eKr lahutas Antonius Octaviast. Octavianuse ja Antoniuse võitlus tipnes 2. septembri õhtupoolikul 31 eKr Kreeka läänerannikul Aktionis. Aktioni merelahingus saatis edu kord üht, kord teist poolt, kui äkki mingil arusaamatul põhjusel (mõne allika kohaselt mäss, teiste järgi käskude valestimõistmine) tõmbus Antonius lahingust tagasi, purjetas avamerele Kleopatra laevadele järele ja saatis teda Egiptusesse. Kleopatra oli Antoniust toetanud suure laevastiku ning 20 000 talendiga, kuid kuninganna sekkumine sõjaliste operatsioonide planeerimisse põhjustas osaliselt Antoniuse kaotuse. 
Järgmisel aastal tungis Octavianus Egiptusesse ning jõudis 1. augustil 30 eKr Aleksandriasse. Pärast luhtunud põgenemiskatset eelistas Kleopatra mitte saada Octavianuse triumfirongkäigu kaunistuseks, vaid tappa end mürkmao hammustuse läbi. Antonius kukutas end oma mõõga otsa. Octavianus laskis nad matta koos Aleksandriasse kuninglikku hauakambrisse, mille Kleopatra endale ehitada oli käskinud.
William Shakespeare on Marcus Antoniust kujutanud näidendites "Julius Caesar" ning "Antonius ja Kleopatra".
Antonius

Antonius on nimi, mida on kandnud mitmed tuntud inimesed.
Tuntuimad sellenimelised isikud on:
Järgmiste katoliku kiriku pühakute ladinakeelne nimi on samuti Antonius:
Vana-Roomas olid tuntumad Antoniuste suguvõsa liikmed veel:
Tänapäeval kannab tuntud inimestest seda nime:
1978. aasta NSV Liidu meistrivõistlused rahvusvahelises kabes

1978. aasta NSV Liidu meistrivõistlused rahvusvahelises kabes
Põhiturniir Minskis.
Mitte iialgi varem ei olnud NSV Liidu meistrivõistlustel esikohta jäänud jagama korraga 5 mängijat. Meistri selgitamiseks peeti kaheringiline järelturniir.
Järelturniir Jerevanis.
Anatoli Gantvarg loobus järelturniirist. Selle asemel valmistus ta maailmameistrivõistlusteks. Nii jäi meistriks püüdlema neli meest.
Austria parlamendihoone

Austria parlamendihoone (saksa keeles "Parlament" või "Hohes Haus", varem ka "Reichsratsgebäude") on hoone Viinis, kus käib koos Austria parlament. 
Uusklassitsistlikus stiilis parlamendihoone arhitekt on Taanist pärit Theophilus Hansen. Hansen projekteeris selle nii, et kõik selle osad, kaasa arvatud sisekujundus, üksteisega sobiksid. Hansen kavandaski kogu sisekujunduse: skulptuurid, maalid, lühtrid jne.
Parlamendihoone koordinaadid on .
1861. aastal vastu võetud konstitutsioon lõi Riiginõukogu (Austria osa Austria-Ungari riigi parlamendist. Riiginõukogule oli maja vaja. Otsustati rajada kaks hoonet (ülemkojale ja alamkojale). Plaanid muutusid pärast seda, kui 1867 kuulutati välja kaksikmonarhia ja Ungari sai omaenese seadusandliku kogu, mis asus Budapestis. Siis otsustati mõlemale kojale rajada ühine hoone.
Ajutine hoone ("Abgeordnetenhaus") asus Währinger Straßel. See hoone sai ka hilisema parlamendihoone põhiplaani aluseks. "Abgeordnetenhaus" avati samal aastal, mil Austria-Ungari keiser Franz Joseph I rajas Riiginõukogu.
Valitsus käskis parlamendihoone rajada uusklassitsistlikus stiilis. See pidi meenutama Vana-Kreekat ja nende demokraatia ideaale. Parlamendihoone ees on Vana-Kreeka tarkusejumalanna Athena kuju, mille autorid on Karl Kundmann, Josef Tautenhayn ja Hugo Haerdlt.
Uus parlamendihoone ehitati Ringstraßele. See oli Viini esindustänav, mis loodi linna ümbritseva kindlustusvööndi kohale pärast linnamüüri ja linna ümbritseva vallikraavi likvideerimist.
Hoone jaoks hakati vundamendiauku kaevama 1874. aasta juunis ja nurgakivi pandi 2. septembril 1874. Samal ajal ehitati teisigi olulisi hooneid: Viini kunstiajaloomuuseum, Viini loodusloomuuseum, Viini raekoda ja Viini ülikool. 1883. aasta novembris hoone valmis ja seda hakati kohe kasutama. 4. detsembril 1883 toimus seal juba Riiginõukogu alamkoja esimene istung. Ülemkoja esimene istung toimus alles 16. detsembril 1884. Mõlemad kojad töötasid hoones kuni Austria-Ungari lagunemiseni 1918.
Hoone ja selle juurde kuuluv krunt võtavad enda alla 1,35 ha.
Teises maailmasõjas sai hoone tugevasti kannatada, kuid siseruumid taastati originaalkujul.
Vilama

Vilama on küla Harju maakonnas Kose vallas.
Suure osa külaterritooriumist võtab enda alla põllumajandusmaa. Kaguosa on metsa kasvanud.
Talukohtadest jäävad küla piiresse Abrami, Eest-Paju, Härjakoorma, Jaani, Kadaka, Kuumaru, Laimetsa, Oti, Peama, Reinu, Suure-Reinu, Taga-Paju, Tõesoo, Uuehindreku, Vana-Suurevälja ja Väike-Härjakoorma.
Kultuurimälestistest asuvad külas kultusekivi, kalmistu "Suurmägi" ja asulakoht.
Küla keskel asub lähipiirkonna kõrgeim punkt (78,5 m merepinnast). Enne Kose ja Kõue valla liitumist oli see valla kõrgeim punkt.
Ravila sovhoosi lagunemisel moodustati külas Vilama taluühistu, mis kasvas peagi üheks valla suurimaks põllumajandustootjaks.